ПРЕДЛОГ

На основу члана 99. став 19. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), члана 29. став 4. Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020), члана 3. став 1. тачке 1. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС", бр. 16/2018 и 79/2023), члана 15. став 1. и члана 16. став 1. Одлуке о прибављању, располагању, управљању и коришћењу ствари у јавној својини Општине Димитровград („Службени лист Општине Димитровград“, бр. 10/21) и члана 40. став 1. тачка 38. Статута Општине Димитровград (''Сл. лист општине Димитровград“, бр. 6/19), Скупштина општине Димитровград на седници одржаној дана \_\_\_\_2024. године доноси

**ОДЛУКУ О ПОКРЕТАЊУ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ ДИМИТРОВГРАД**

**- к.п. бр. 696/1 КО Градиње**

**Члан 1.**

Покреће се поступак прибављања непокретности у јавну својину Општине Димитровград непосредном погодбом.

**Члан 2.**

Предмет прибављања из члана 1. ове Одлуке јесте катастарска парцела број 696/1, уписана у лист непокретности број 176 КО Градиње, по врсти земљиште у грађевинском подручју, по култури њива 2. класе, површине 3211 м2, у својини физичког лица, Јованов Нићифора, са уделом 1/1.

Парцела из става 1. овог члана прибавља се за потребе реконструкције изворишта „Ивкова воденица“ а у циљу повећања капацитета изворишта и превазилажења проблема везаних за недостајуће количине воде за пиће.

**Члан 3.**

Ради спровођења поступка прибављања непокретности у јавну својину Општине Димитровград овлашћује се Општинско веће Општине Димитровград да формира и именује Комисију за спровођење поступка прибављања.

**Члан 4.**

По окончаном поступку непосредне погодбе Комисија записник са одговарајућим предлогом доставља Општинском већу Општине Димитровград.

Решење о прибављању непокретности у јавну својину Општине Димитровград по спроведеном поступку непосредне погодбе доноси Скупштина Општине Димитровград.

**Члан 5.**

Највиша купопродајна цена непокретности која се прибавља у јавну својину Општине Димитровград јесте тржишна вредност предметне непокретности. Процену вредности врши надлежни порески или други орган или лиценцирани проценитељ.

**Члан 6.**

Ова Одлука ступа на снагу осмог дана од дана објављивања у „Службеном листу Општине Димитровград“.

**Образложење**

Чланом 99. став 19. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/23) прописано је да грађевинско земљиште се прибавља у јавну својину у складу са одредбама Закона о јавној својини које се односе на прибављање других непокретности у јавну својину.

Чланом 29. став 4. Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020) прописано је да изузетно непокретне ствари се могу прибавити или отуђити непосредном погодбом, али не испод од стране надлежног органа процењене тржишне вредности непокретности (код отуђења), односно не изнад те вредности (код прибављања), ако у конкретном случају то представља једино могуће решење. Предлог акта, односно акт о оваквом располагању мора да садржи образложење из кога се може утврдити постојање ових околности.

Чланом 3. став 1. тачке 1. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС", бр. 16/2018 и 79/2023) прописано је да непокретности се могу прибавити непосредном погодбом у случају када непокретност која се прибавља у јавну својину по својим карактеристикама једина одговара потребама власника, корисника, односно носиоца права коришћења, с тим да предлог акта, односно акт о оваквом располагању садржи образложење разлога оправданости и целисходности прибављања са аспекта остварења интереса Републике Србије, аутономне покрајине, односно јединице локалне самоуправе и разлоге због којих се прибављање не би могло реализовати јавним надметањем, односно прикупљањем писмених понуда.

Чланом 15. став 1. Одлуке о прибављању, располагању, управљању и коришћењу ствари у јавној својини Општине Димитровград („Службени лист Општине Димитровград“, бр. 10/21) прописано је да непокретности се могу прибавити у јавну својину непосредном погодбом али не изнад од стране надлежног органа процењене тржишне вредности у случају када непокретност која се прибавља у јавну својину по својим карактеристикама једина одговара потребама власника, корисника, односно носиоца права коришћења, с тим да предлог акта, односно акт о оваквом располагању садржи образложење разлога оправданости и целисходности прибављања са аспекта остварења интереса Републике Србије, аутономне покрајине, односно јединице локалне самоуправе и разлоге због којих се прибављање не би могло реализовати јавним надметањем, односно прикупљањем писмених понуда.

Чланом 16. став 1. Одлуке о прибављању, располагању, управљању и коришћењу ствари у јавној својини Општине Димитровград („Службени лист Општине Димитровград“, бр. 10/21) прописано је да непокретне ствари се могу прибавити или отуђити из јавне својине непосредном погодбом, али не испод процењене тржишне вредности непокретности (код отуђења), односно не изнад те вредности (код прибављања) коју је проценио порески, односно други надлежни орган или лиценцирани проценитељ, ако у конкретном случају то представља једино могуће решење.

Ставом 2. претходно наведеног члана Закона прописано је да предлог акта о оваквом облику располагања, односно прибављања мора да садржи образложење из којег се може утврдити постојање ових околности уз обавезно објашњење разлога због којих се прибављање/отуђење није могло реализовати јавним надметањем односно прикупљањем писаних понуда.

Чланом 40. став 1. тачка 38. Статута општине Димитровград (''Службени лист општине Димитровград“, бр. 6/19), предвиђено је Скупштина Општине Димитровград одлучује о прибављању и отуђењу непокретности у јавној својини Општине, заснивању хипотеке на непокретностима у јавној својини Општине, као и о преносу права својине на другог носиоца права јавне својине.

Разлог за прибављање катастарске парцеле број 696/1 КО Градиње огледа се у потреби за реконструкцијом и проширењем изворишта „Ивкова воденица“. У Извештају о извршеним истражним радовима за потребе реализације II фазе реконструкције изворишта „Ивкова воденица“ у Димитровграду, бр. 02-256/2024-16, израђеног од стране правног лица „Водоинжењеринг“ д.о.о. Београд, процењено је да на основу обраде постојећих и новодобијених геолошких и хидродинамичких података са изворишта „Ивкова воденица“ може у минимуму да се добије 20 л/с. Даље стоји, да изградњом још једног бунара (ОБ-4) са предложеном конструкцијом моћи ће да се добије још нових око 10 л/с што је и био задатак истражних радова. Парцела 696/1 КО Градиње се налази у непосредној близини постојећих бунара на изворишту „Ивкова воденица“ и управо на тој парцели би био изграђен планирани бунар ОБ-4. Стога, парцела која је предмет прибављања једина по карактеристикама одговара потребама Општине Димитровград. Повећање капацитета постојећих и налажење нових водоизворишта представља стратешки интерес Општине Димитровград како водоснабдевање општине не би било угрожено. Из тих разлога се катастарска парцела бр. 696/1 КО Градиње прибавља непосредном погодбом.

Имајући у виду све напред наведено, Скупштина општине доноси ову Одлуку.

Број: \_\_\_\_\_\_\_\_\_\_\_\_\_\_\_

У Димитровграду дана: \_\_\_\_\_2024. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров